กระทรวงสาธารณสุข ผนึกความร่วมมือกับกรุงเทพมหานคร เพิ่มการเข้าถึงการวัดความดันโลหิต ประเมินความเสี่ยงด้วยตนเอง
กระทรวงสาธารณสุข ผนึกความร่วมมือกับกรุงเทพมหานคร เพิ่มการเข้าถึงการวัดความดันโลหิต ประเมินความเสี่ยงด้วยตนเองนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข เป็นสักขีพยาน?พิธีลงนามบันทึกข้อตกลงว่าด้วยความร่วมมือในการส่งเสริมให้ประชาชนให้เข้าถึงการวัดความดันโลหิต ระหว่างกรมควบคุมโรค กรมการปกครอง กรมส่งเสริมการปกครองท้องถิ่นและกรุงเทพมหานคร โดยมีนายแพทย์สุขุม กาญจนพิมาย ปลัดกระทรวงสาธารณสุข พร้อมด้วยผู้บริหารกรมควบคุมโรค กรมการปกครอง กรมส่งเสริมการปกครองท้องถิ่นและกรุงเทพมหานคร ร่วมลงนามในบันทึกข้อตกลงด้วยกระทรวงสาธารณสุข เร่งสร้างความรู้ด้านสุขภาพให้กับประชาชนเพื่อสุขภาพที่แข็งแรง เพื่อให้ประชาชนเข้าถึงการวัดความดันโลหิตในที่สาธารณะเพิ่มมากขึ้น สามารถทราบค่าความดันโลหิตของตนเอง เพื่อสร้างความตระหนักในการป้องกันควบคุมโรคและลดพฤติกรรมเสี่ยง โดยกระทรวงสาธารณสุขและหน่วยงานที่เกี่ยวข้อง สนับสนุนจัดเครื่องวัดความดันโลหิตแบบอัตโนมัติใช้งานง่ายส่งเสริมให้ประชาชนเกิดความตระหนักรู้สุขภาวะของตนเองนำไปสู่การลดพฤติกรรมเสี่ยง และสามารถตรวจวัดด้วยตนเอง พร้อมเชิญชวนให้ประชาชนหันมาใส่ใจสุขภาพลดละเลิกบุหรี่ แอลกอฮอล์ พร้อมเพิ่มกิจกรรมทางกายไม่รับประทานอาหาร หวาน มัน เค็มจัด เพื่อหลีกเลี่ยงโรคไม่ติดต่อ โดยนำร่องจัดวาง เครื่องวัดความดันโลหิต 100 เครื่องในสถานที่สาธารณะ? ที่ประชาชนเข้าถึงได้ง่าย อาทิ ที่ว่าการอำเภอ/ ที่ว่าการเขต /ศูนย์บริการภาครัฐแบบเบ็ดเสร็จ โดยเริ่มในกรุงเทพฯ และ 3 จังหวัด ปริมณฑล ประกอบด้วย ปทุมธานี นนทบุรี สมุทรปราการนอกจากนี้ ยังมีมาตรการเร่งด่วนในการขับเคลื่อนสร้างความตระหนักสุขภาพ Know your Number, know your Risk โดยให้มีเครื่องวัดความดัน ในโรงพยาบาลสถานที่ราชการและจัดหลักสูตรอบรมอาสาสมัครหมู่บ้าน หรือ อสม. เป็นหมอประจำบ้านเพื่อดูแลสุขภาพประชาชน